พลพีร์ สุวรรณฉวี

**พลพีร์ สุวรรณฉวี**  (เกิด 25 พฤศจิกายน พ.ศ. 2525)  เป็นสมาชิกสภาผู้แทนราษฎรจังหวัดนครราชสีมา เขต 9 สมัยที่ 4 ปัจจุบันสังกัดพรรคภูมิใจไทย ดำรงตำแหน่งรัฐมนตรีช่วยว่าการกระทรวงมหาดไทย และเคยเป็นอดีตรองเลขาธิการนายกรัฐมนตรีฝ่ายการเมือง ประจำตัวนายอนุทิน ชาญวีรกูล ในสมัยดำรงตำแหน่งรองนายกรัฐมนตรีและรัฐมนตรีว่าการกระทรวงสาธารณสุข นอกจากนี้ยังเป็นอดีตประธานสโมสรฟุตบอลจังหวัดนครราชสีมา

## ประวัติ
นายพลพีร์ สุวรรณฉวี มีชื่อเล่นว่า "เต้ย" เกิดเมื่อวันที่ 25 พฤศจิกายน พ.ศ. 2525 เป็นบุตรคนโตของของ ว่าที่ร้อยตรี ไพโรจน์ สุวรรณฉวี อดีตรัฐมนตรีช่วยว่าการกระทรวงพาณิชย์ (ในรัฐบาลของ นายบรรหาร ศิลปอาชา) และแกนนำกลุ่มโคราช พรรคเพื่อแผ่นดิน กับ ร้อยตรีหญิง ระนองรักษ์ สุวรรณฉวี อดีตรัฐมนตรีว่าการกระทรวงเทคโนโลยีสารสนเทศและการสื่อสาร (ในรัฐบาลของนายอภิสิทธิ์ เวชชาชีวะ), อดีตรัฐมนตรีช่วยว่าการกระทรวงการคลัง (ในรัฐบาลของ นายสมัคร สุนทรเวช และรัฐบาล นายสมชาย วงศ์สวัสดิ์) และ อดีตนายกองค์การบริหารส่วนจังหวัดนครราชสีมา (พ.ศ. 2555-2563)

## การศึกษา
* สำเร็จการศึกษาระดับประถมศึกษา จากโรงเรียนอัสสัมชัญนครราชสีมา, โรงเรียนเซนต์คาเบรียล และ Tockington Manor School, Bristol ประเทศอังกฤษ
* สำเร็จการศึกษาระดับมัธยมศึกษา จาก Clifton College, Bristol สหราชอาณาจักร
* สำเร็จการศึกษาระดับปริญญาตรี Bachelor of Arts in Travel Industry Management มหาวิทยาลัยมหิดล
* สำเร็จการศึกษาระดับปริญญาโท Master of Arts in Marketing Communications at London College of Communication สหราชอาณาจักร

## การทำงาน
นายพลพีร์ สุวรรณฉวี ลงสมัครรับเลือกตั้งสมาชิกสภาผู้แทนราษฎรจังหวัดนครราชสีมา สังกัดพรรคเพื่อแผ่นดิน และได้รับเลือกตั้งเป็นสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 (20 มกราคม พ.ศ. 2551- 9 พฤษภาคม พ.ศ.​ 2554) ขณะนั้นอายุเพียง 25 ปี ถือได้ว่าเป็นนักการเมืองที่อายุน้อยที่สุดในสมัยนั้น และในช่วงการดำรงตำแหน่ง ได้รับการแต่งตั้งเป็น รองประธานคณะกรรมาธิการต่างประเทศ (พ.ศ. 2551-2554) นอกจากนี้ ในปี พ.ศ. 2554 ยังได้ดำรงตำแหน่งผู้ช่วยเลขานุการอนุกรรมาธิการงบประมาณครุภัณฑ์และสิ่งก่อสร้าง และ กรรมาธิการร่าง พ.ร.บ. งบประมาณรายจ่าย ประจำปีงบประมาณ พ.ศ. 2555 

ในปี พ.ศ. 2554 ย้ายไปสังกัดพรรคชาติพัฒนาเพื่อแผ่นดิน และได้รับการเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา (3 กรกฎาคม พ.ศ. 2554 - 8 ธันวาคม พ.ศ.​2556) ในระหว่างนั้น ได้ดำรงตำแหน่งผู้ช่วยเลขานุการคณะกรรมาธิการต่างประเทศ และ รองประธานคณะกรรมาธิการการกีฬาและการท่องเที่ยว ประจำปีงบประมาณ พ.ศ. 2555 เพื่อพิจารณางบประมาณปี พ.ศ. 2556 จนกระทั่ง ยุบสภา 9 ธันวาคม พ.ศ. 2556 

พ.ศ. 2556 นายพลพีร์ สุวรรณฉวี ได้เข้าร่วมงานกับพรรคเพื่อไทย ชนะการเลือกตั้งสมาชิกสภาผู้แทนราษฎรเป็นการทั่วไป แต่ผลการเลือกตั้งทั่วประเทศคราวนั้นถูกให้เป็นโมฆะ ก่อนจะเกิดเหตุการณ์รัฐประหาร ในปี พ.ศ. 2557   

หลังจากนั้น ในปี พ.ศ. 2562  นายพลพีร์ สุวรรณฉวี ได้ลงสมัครรับเลือกตั้งในนามพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา ผลการเลือกตั้ง ได้คะแนนมาเป็นอันดับสอง ด้วยคะแนน 34,817 คะแนน  

เดือนสิงหาคม พ.ศ. 2562 นายพลพีร์ สุวรรณฉวี ได้รับการแต่งตั้งเป็น รองเลขาธิการนายกรัฐมนตรีฝ่ายการเมือง (ประจำรองนายกรัฐมนตรี นายอนุทิน ชาญวีรกูล) ในรัฐบาลของ พลเอกประยุทธ์ จันทร์โอชา จนถึง พ.ศ. 2566  

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วันที่ 14 พฤษภาคม พ.ศ. 2566 นายพลพีร์ สุวรรณฉวี ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา เขต 9 สังกัดพรรคภูมิใจไทย (สภาผู้แทนราษฎรไทย ชุดที่ 26) ผู้แทน อำเภอจักราช อำเภอห้วยแถลง และ อำเภอชุมพวง (เฉพาะตำบลโนนตูม และ ตำบลตลาดไทร) โดยในระหว่างดำรงตำแหน่งอยู่นี้    

พ.ศ. 2566 ดำรงตำแหน่ง รองประธานคณะกรรมาธิการกิจการสภาผู้แทนราษฎร    

พ.ศ. 2566-2568 ดำรงตำแหน่ง โฆษกคณะกรรมาธิการกระจายอำนาจ การปกครองส่วนท้องถิ่น และการบริหารราชการรูปแบบพิเศษ    

พ.ศ. 2567 ดำรงตำแหนน่ง รองประธานคณะอนุกรรมาธิการพิจารณาศึกษาปรับปรุงและพัฒนาระบบเทคโนโลยีสารสนเทศของรัฐสภา, ประธานคณะอนุกรรมธิการการศึกษาและสร้างระบบการจัดการประปาหมู่บ้านอย่างยั่งยืนขององค์กรปกครองส่วนท้องถิ่น, ประธานคณะอนุกรรมาธิการพิจารณาศึกษาและติดตามการขับเคลื่อนนโยบายสำคัญของกระทรวงมหาดไทย , ที่ปรึกษาอนุกรรมาธิการการปกครอง พิจารณาร่าง พรบ. งบประมาณรายจ่ายประจำปีงบประมาณ พ.ศ. 2567 และ โฆษกคณะกรรมาธิการวิสามัญพิจารณาร่าง พรบ. งบประมาณรายจ่ายประจำปีงบประมาณ พ.ศ. 2568   

พ.ศ. 2567-2568 รองประธานคณะกรรมาธิการต่างประเทศ   

พ.ศ. 2568 รองประธานคณะอนุกรรมธิการท้องถิ่น เทศบาลนคร เทศบาลเมือง เทศบาลตำบล และเงินอุดหนุนที่จัดสรรให้แก่องค์กรปกครองส่วนท้องถิ่น พิจารณาร่าง พรบ. งบประมาณรายจ่ายประจำปีงบประมาณ พ.ศ. 2569      

ล่าสุด ในการเลือกตั้งสมาชิกสภาผู้แทนราษฎรไทย พ.ศ. 2569 วันที่ 9 กุมภาพันธ์ พ.ศ. 2569 นายพลพีร์ สุวรรณฉวี ก็ได้รับการเลือกตั้งเป็นสมาชิกสภาผู้แทนราษฎร จังหวัดนครราชสีมา เขต 9 สังกัดพรรคภูมิใจไทย (สภาผู้แทนราษฎรไทย ชุดที่ 27) อีกครั้งหนึ่ง ด้วยคะแนน 41,235 คะแนน

### สมาชิกสภาผู้แทนราษฎร
พลพีร์ สุวรรณฉวี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรคเพื่อแผ่นดิน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคชาติพัฒนาเพื่อแผ่นดิน → พรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครราชสีมา สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครราชสีมา สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครราชสีมา
หมวดหมู่:นักการเมืองจากจังหวัดนครราชสีมา
หมวดหมู่:รัฐมนตรีช่วยว่าการกระทรวงมหาดไทยไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคเพื่อแผ่นดิน
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:นักการเมืองพรรคภูมิใจไทย
หมวดหมู่:ประธานสโมสรฟุตบอลในประเทศไทย
หมวดหมู่:สโมสรฟุตบอลนครราชสีมา
หมวดหมู่:บุคคลจากโรงเรียนอัสสัมชัญนครราชสีมา
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะศิลปศาสตร์ มหาวิทยาลัยมหิดล
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.